Prieto remarca la implicació del Consell Superior d'Esports en la millora de les infraestructures esportives de Gandia
13 setembre 2024

## Prieto remarca la implicació del Consell Superior d'Esports en la millora de les infraestructures esportives de Gandia13 setembre 2024Última actualització: 13 setembre 2024

![](../gestion/img/d4020969985ba6e3cd4ed4072a3252e5112d05da2a5a07906bda6a8dc16c61a9.jpeg)  
  

L'alcalde de Gandia, José Manuel Prieto, acompanyat pel regidor d’Esports, Jesús Naveiro, ha participat aquest matí en una trobada de responsables de ciutats valencianes que han rebut ajudes procedents del Consell Superior d'Esports (CSD). L’encontre ha estat presidit per José Manuel Uribes, juntament amb la delegada del Govern en la Comunitat Valenciana, Pilar Bernabé.  
  
Durant la trobada, el president del CSD ha incidit en "la necessària col·laboració entre administracions públiques per al bon desenvolupament de qualsevol política d'Estat, com és el cas de la política esportiva a Espanya", que des de l'any 2018 està marcada, com ha apuntat Rodríguez Uribes, "per les reformes legislatives i també per la inversió pressupostària". En total, el Govern espanyol ha posat 16.787.110,70 euros, procedents dels fons europeus, a disposició de les entitats de la Comunitat Valenciana.  
  
Durant la trobada, Prieto ha volgut agrair a Uribes la confiança que ha demostrat amb Gandia i l'aposta ferma del Ministeri per donar suport a la promoció de l'esport des del municipalisme. A més, ha explicat que la nostra ciutat s'està consolidant com una destinació ideal per compaginar el binomi esport-turisme, per la qual cosa les instal·lacions esportives no només serveixen per a millorar la salut de la ciutadania i fomentar la pràctica esportiva, sinó que a més suposen un motor dinamitzador economia local.  
En concret i gràcies a aquestes ajudes, Gandia invertirà prop de 600.000 € a la pista d'atletisme, dels quals 338.000 euros procedeixen del Consell Superior d'Esports, del Govern d'Espanya, intermediant els fons Next Generation, que es complementaran amb 262.000 més de fons municipals.  
Amb aquesta quantitat el govern municipal adequarà l'eficiència energètica, millorarà l'enllumenat de la pista i l'accessibilitat, les graderies, els vestidors, els banys, l'interior del gimnàs i la garita del conserge. A més, instal·larà WIFI perquè els esdeveniments esportius compten amb connexió pròpia, cosa que permetrà un millor control de les marques dels atletes.  
  
Aquesta actuació es desenvolupa dins del Pla Resol per a la millora d'instal·lacions esportives, que s'emmarca dins del paraigües Avant Gandia, i que aquest any té un pressupost total de 5,2 milions que repercutiran en la millora dels espais esportius de la ciutat.  
  
Uribes ha insistit en el fet que “Per part del Govern d'Espanya hi ha una clara voluntat de diàleg i acord, tal com es manifesta en el cofinançament de projectes als municipis. El diàleg, l'acord i la col·laboració entre administracions públiques són principis essencials pel bon desenvolupament de la política esportiva".  
  
Per part seua, la delegada del Govern a la Comunitat Valenciana, Pilar Bernabé, ha assenyalat que a través de l'esport "el Govern d'Espanya ha demostrat i està demostrant el seu compromís amb la Comunitat". "Són més de 16 milions d'euros els que en els darrers anys ha transferit el Consell Superior d'Esports (CSD) a la Comunitat Valenciana en diferents convocatòries de subvencions i que han beneficiat onze ajuntaments de la Comunitat Valenciana i set entitats esportives. Pedro Sánchez té clar que la política esportiva forma part del projecte de país", ha afirmat.

[Twittear](https://twitter.com/share)